PĀRSKATS

par kolektīvā iesnieguma “Par Jūrmalas ostas atjaunošanu” virzību

Pārskats par kolektīvā iesnieguma “Par Jūrmalas ostas atjaunošanu” virzību (turpmāk – Pārskats) izstrādāts saskaņā ar Pašvaldību likuma 57. panta ceturto daļu, kas nosaka, ka atbildīgajai pašvaldības institūcijai ir pienākums triju mēnešu laikā no šā panta trešajā daļā minētā domes lēmuma pieņemšanas dienas sniegt domes sēdē pārskatu par kolektīvā iesnieguma virzību.

Pārskats ir izstrādāts, ņemot vērā 2023. gada 27. jūlija Jūrmalas domes sēdē (sēdes protokola Nr.8 23.§) nolemto.

Jūrmalas valstspilsētas pašvaldība ir sagatavojusi Eiropas Savienības kohēzijas politikas programmas 2021.-2027. gadam specifiskā atbalsta mērķa 2.1.3 “Veicināt pielāgošanos klimata pārmaiņām, risku novēršanu un noturību pret katastrofām” pasākuma 2.1.3.2. “Nacionālās nozīmes plūdu un krasta erozijas pasākumi” projekta ideju “Lielupes kreisā krasta nostiprinājuma izbūve Lielupes grīvas teritorijā (ieteka jūrā).”

* 1. Ar 2023. gada 28. septembra Jūrmalas domes sēdes lēmumu Nr. 448 (protokols Nr. 10, 63. punkts) “Par dalību Eiropas Savienības kohēzijas politikas programmas 2021.-2027. gadam specifiskā atbalsta mērķa 2.1.3 “Veicināt pielāgošanos klimata pārmaiņām, risku novēršanu un noturību pret katastrofām” pasākuma 2.1.3.2. “Nacionālās nozīmes plūdu un krasta erozijas pasākumi” projektu ideju priekšatlases konkursā” tika atbalstīta projekta idejas iesniegšana priekšatlases konkursā.
  2. Saskaņā ar 2024. gada 31. janvāra Ministru kabineta rīkojumu Nr. 84 “Par projektu ideju priekšatlasi un to iesniedzējiem Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām" 2.1.3.2. pasākuma "Nacionālas nozīmes plūdu un krasta erozijas pasākumi" projektu iesniegumu atlases otrās kārtas ietvaros” tika noteiktas projektu iesniegumu atlases otrās kārtas ietvaros atbalstāmās pašvaldību projektu idejas, to iesniedzējus, maksimālo Eiropas Reģionālās attīstības fonda finansējumu un minimālos sasniedzamos rādītājus, to starp, Jūrmalas valstspilsētas pašvaldība ar sekojošie rādītājiem:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.p. k. | Projekta ideja | Pašvaldība | Plānotais Eiropas Reģionālās attīstības fonda finansējums, *euro* | Iedzīvotāju skaits, kas gūst labumu no plūdu risku novēršanas pasākumiem | Iedzīvotāju skaits, kuriem pieejama jauna vai uzlabota "zaļā" infrastruktūra (2 km zonā) | Zaļā infrastruktūra, kas izveidota vai jaunināta, lai pielāgotos klimata pārmaiņām, ha | Jaunizveidota vai nostiprināta piekrastes joslas un upju un ezeru krastu aizsardzība pret plūdiem, km |
| 3. | Lielupes kreisā krasta nostiprinājuma izbūve Lielupes grīvas teritorijā (ieteka jūrā) | Jūrmalas valstspilsētas pašvaldība | 4 750 000 | 3 773 | 6 436 | 50 | 1,2 |

* 1. 2.1.3.2. “Nacionālās nozīmes plūdu un krasta erozijas pasākumi” 2.kārta tiks organizēta ar ierobežota projektu iesniegumu atlasi sākot ar 2024. gada II ceturksnī (indikatīvi).
  2. 2014.gada 15.martā Eiropas savienības fondu 2021.-2027.gada plānošanas perioda uzraudzības komiteja ir apstiprinājusi Vides aizsardzības un reģionālās attīstības ministrijas izstrādātos Eiropas Savienības kohēzijas politikas programmas 2021.–2027.gadam 2.politikas mērķa “Zaļāka Eiropa” 2.1.3.specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2.pasākuma “Nacionālas nozīmes plūdu un krasta erozijas pasākumi” otrās kārtas projekta iesnieguma vērtēšanas kritērijus.
  3. Saskaņā ar minētajiem vērtēšanas kritērijiem, projekta ietvaros plānotajām darbībām ir jāveic ietekmes uz vidi novērtējums vai sākotnējais izvērtējums, kā arī jāizstrādā vispārīgs plānotā projekta ietekmes uz tautsaimniecību novērtējums,kas pamato ietekmi uz galvenajiem ietekmētajiem faktoriem, piemēram, kritisko infrastruktūru, uzņēmējdarbību, sociālo vidi, mājsaimniecībām u.tml.

Tā kā ierobežota projektu iesniegumu atlase vēl nav uzsākta un projekta iesniedzēji var iesniegt savu projekta pieteikumu atbilstošo tā gatavībai neierobežotā laika posmā visas programmas darbības laikā, ir uzsākta Jūrmalas valstspilsētas pašvaldības projekta ieceres aktualizēšana līdz ar projekta pieteikuma sagatavošanu, lai noteiktu piemērotāko un ekonomiski izdevīgākos risinājumu, jo izmaksas, kas saskaņā ar projekta noteikumiem nav iekļaujamas projektā kā attiecināmās izmaksas, jāsedz ārpus projekta no finansējuma saņēmēja līdzekļiem.

Sagatavotājs:

Jūrmalas valstspilsētas pašvaldības iestāde

“Jūrmalas ostas pārvalde”

Jūrmalas valstspilsētas administrācijas

Attīstības pārvalde

**Dokuments parakstīt ar elektronisko parakstu dokumentu vadības sistēmas vidē**